જીએસટી એન્ટિ-પ્રોફિટરિંગ ઓથોરિટીએ ભારતી એરટેલ અને ઈન્ડિગો એરલાઈન્સ પાસે માહિતી માગી છે કે તેમણે જીએસટી અંતર્ગત ક્રેડિટનો જે લાભ લીધો છે તેને કારણે ભાવમાં ઘટાડા માટે અવકાશ છે કે કેમ. સૂત્રોએ કહ્યું હતું કે એરટેલ અને ઈન્ડિગોને ૧૫ દિવસમાં ક્રેડિટની આ ગણતરી કરીને જાણ કરવા કહેવાયું છે. જીએસટીને કારણે ટેલિકોમ અને એવિએશન સેક્ટરમાં ભાવ પર કેવી અસર થઈ છે તે અંગે સુઓ-મોટો કોગ્નિઝન્સ લઈને નેશનલ એન્ટિ-પ્રોફિટરિંગ ઓથોરિટી(NAA)એ બન્ને ક્ષેત્રની માર્કેટ લીડર આ કંપનીઓને ઈનપુટ ટેક્સ ક્રેડિટ(ITC)ના મળેલા લાભની ગણતરી કરવા કહ્યું છે અને આ લાભ ગ્રાહકો સુધી પહોંચાડવા માટે પૂરતો છે કે કેમ તે ચકાસવા કહ્યું છે.